ประกาศคณะรักษาความสงบแห่งชาติ ฉบับที่ 27/2557 เรื่อง การถ่ายทอดออกอากาศของสถานีวิทยุโทรทัศน์ภาคพื้นดิน ระบบดิจิตอล และสถานีโทรทัศน์ที่ได้รับอนุญาต สัญญา หรือสัมปทานจากส่วนราชการ รัฐวิสาหกิจ และหน่วยงานอื่นของรัฐ (ยกเลิก)
ประกาศวันที่ 2014-05-29

content: ประกาศคณะรักษาความสงบแห่งชาติ ฉบับที่ ๒๗/๒๕๕๗ เรื่อง การถ่ายทอดออกอากาศของสถานีวิทยุโทรทัศน์ภาคพื้นดิน ระบบดิจิตอล และสถานีโทรทัศน์ที่ได้รับอนุญาต สัญญา หรือสัมปทานจากส่วนราชการ รัฐวิสาหกิจ และหน่วยงานอื่นของรัฐ (ยกเลิก)
content: เพื่อให้การเผยแพร่ข่าวสารไปสู่ประชาชนเริ่มกลับสู่ภาวะปกติ และเป็นไปด้วยความถูกต้องปราศจากการบิดเบือน อันจะก่อให้เกิดความเข้าใจผิดจนส่งผลกระทบต่อการรักษาความสงบเรียบร้อย คณะรักษาความสงบแห่งชาติ จึงให้
sectionNo: 1
content: ๑. ผู้ให้บริการโทรทัศน์ ดังต่อไปนี้ ออกอากาศได้ตามปกติ ผ่านทางระบบการใช้คลื่นความถี่ภาคพื้นดิน ระบบผ่านดาวเทียม และเคเบิล (๑) ผู้ให้บริการโทรทัศน์ภาคพื้นดิน ระบบแอนะล็อก ตามประกาศคณะรักษาความสงบแห่งชาติ ฉบับที่ ๒๓/๒๕๕๗ ลงวันที่ ๒๓ พฤษภาคม ๒๕๕๗ (๒) ผู้ให้บริการโทรทัศน์ภาคพื้นดิน ระบบดิจิตอล
sectionNo: 1
content: ซึ่งได้รับอนุญาตประกอบกิจการโทรทัศน์ ยกเว้น สถานีโทรทัศน์ตามประกาศคณะรักษาความสงบแห่งชาติ ฉบับที่ ๑๕/๒๕๕๗ ลงวันที่ ๒๒ พฤษภาคม ๒๕๕๗
sectionNo: 2
content: ๒. ผู้ให้บริการโทรทัศน์แบบบอกรับสมาชิกที่ได้รับอนุญาต ออกอากาศรายการได้ตามปกติผ่านทางโครงข่ายระบบผ่านดาวเทียม และเคเบิลแบบบอกรับสมาชิกเท่านั้น
sectionNo: 3
content: ๓. การออกอากาศรายการประจำสถานีจะต้องงดเว้นการนำเสนอข้อมูล ข่าวสารอันมีลักษณะต้องห้ามตามประกาศคณะรักษาความสงบแห่งชาติ ฉบับที่ ๑๔/๒๕๕๗ ลงวันที่ ๒๒ พฤษภาคม ๒๕๕๗ และฉบับที่ ๑๘/๒๕๕๗ ลงวันที่ ๒๒ พฤษภาคม ๒๕๕๗
sectionNo: 4
content: ๔. เมื่อมีการเผยแพร่ข้อมูลข่าวสารเกี่ยวกับประกาศ คำสั่ง ของคณะรักษาความสงบแห่งชาติ ให้ผู้ให้บริการโทรทัศน์ข้างต้นถ่ายทอดสัญญาณภาพ เสียง จากสถานีโทรทัศน์ของกองทัพบกโดยทันที
sectionNo: 5
content: ๕. ให้ผู้ให้บริการโทรทัศน์ภาคพื้นดิน ทั้งระบบแอนะล็อกและดิจิตอล รวมถึงผู้ให้บริการโครงข่ายที่ใช้คลื่นความถี่ภาคพื้นดิน โครงข่ายดาวเทียม และโครงข่ายเคเบิล ที่ให้บริการระดับชาติมารายงานตัว ณ ห้องประชุมชั้น ๒ สำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ ถนนพหลโยธิน
sectionNo: 5
content: แขวงสามเสนใน เขตพญาไท กรุงเทพมหานคร ในวันที่ ๒๔ พฤษภาคม ๒๕๕๗ เวลา ๑๖.๐๐ น.
sectionName: วันใช้บังคับ
content: ทั้งนี้ ตั้งแต่บัดนี้เป็นต้นไป
content: ประกาศ ณ วันที่ ๒๔ พฤษภาคม พุทธศักราช ๒๕๕๗ พลเอก ประยุทธ์ จันทร์โอชา หัวหน้าคณะรักษาความสงบแห่งชาติ